SAD i OEBS: Ispitati pretnje novinarima u Srbiji
Ambasadorka SAD kazala je na skupu u Beogradu da su verbalne pretnje posebno opasne, naročito kada dolaze od organizovanih grupa 
Ekonomska kriza je doprinela egzistencijalnoj nesigurnosti novinara, čime je smanjen prostor za njihovo nezavisno delovanje, dok je transformacija vlasništva medija dovela do forsiranja komercijalnih sadržaja- što sveukupno nepovoljno utiče na razvoj istraživačkog novinarstva, jedna je od ocena sa današnje regionalne konferencije "Na ivici opasnog". Misija OEBS-a u Srbiji i Ambasada Sjedinjenih Država pozvali su danas tužilaštvo da detaljno ispita pretnje novinarima a Vladu Srbije da obezbedi uslove za slobodu govora. Kako je na današnjem regionalnom skupu o istraživačkom novinarstvu rekla ambasadorka SAD Meri Vorlik verbalne pretnje su posebno opasne, naročito kada dolaze od organizovanih grupa i ne smeju se potcenjivati: " Ambasadorka je podsetila da je američki narod u poslednjih 10 godina sa više 33 miliona dolara pomogao razvoj nezavisnih i profesionalnih medija u Srbiji. A uz osudu, kako je rekao kukavičkih pretnji medijama, šef Misije OEBS-a u Srbiji Dimitrios Kipreos je ukazao na značaj medija za prelazak iz totalitarnog u demokratski sistem jedne zemlje: Ministar kulture Nebojša Bradić je istakao da neki mediji u Srbiji istraživačkim novinarstvom samoproglašavaju senzacionalističko novinarstvo, koje često krši etičke i zakonske norme. Uz najavu da će Medijska strategija Ministarstva kulture biti predstavljena sredinom godine, Bradić je ocenio da će ona doprineti razvoju istraživačkog novinarstva.